AperitivoMat.no

Sudans uavhengighetsdag
2026-01-01
Sudans uavhengighetsdag feires i dag til minne m frigjøringen fra Storbritannia og Egypt i 1956. Folk kler seg i flaggets farger, som er rødt, hvitt, grønt og svart denne dagen.
Sudans mattradisjoner er en blanding av arabiske, nubiske, egyptiske, tyrkiske og levantinske mattradisjoner. Mange av matrettene har eksistert i tusenvis av år. De spiser mye lam og kylling, i samsvar med det som er halal.
Gryteretter, risretter, salater, kraftige desserter, brød og annet bakverk er vanlig. De bruker mye lime og peanøtter. Ful medames er nasjonalretten i Sudan. Ful medames er laget av kokte favabønner med grønnsaker, chili, sitronsaft, hvitløk og krydder, som bl.a. spisskummen.
Du finner spennende matretter fra Sudan HER.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.

Du kan også følge bloggen på Facebook.

Bloody Marydagen
2026-01-01
Bloody Marydagen markeres i USA i dag. Bloody Mary er en populær frokostdrink. Jeg liker godt å få et glass av den på flyturer, av en eller annen grunn. Fargen ligner på blod og drinken er oppkalt etter Englands første regjerende dronning, som er ansett som ganske blodtørstig, etter at hun dømte ca. 300 mennesker til å brenne på stake.
Drinken ble første gang laget på New York Bar i Paris i 1921, men oppskriften har endret seg litt med tiden.
Du finner oppskrift på den her.
Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Haitis uavhengighetsdag
2026-01-01
Haitis uavhengighetsdag feires 1. januar hvert år, som en markering av løsrivelsen fra Frankrike i 1804.
Som et karibisk land, er Haitis mattradisjoner kreolsk og er påvirket av en blanding av afrikanske, franske, spanske, arabiske tradisjoner i tillegg til Taíno (urfolkene i Karibia) sine tradisjoner.
Du finner oppskrifter fra Karibia her.
Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Buffetdagen
2026-01-02
Buffetdagen feires i Australia i dag. Buffet kan være alt fra store, flotte matarrangementer til at venner møtes og alle lager med seg noe, som settes frem og deles.
Om du har lyst til å lage en buffet, kan du finne inspirasjon HER.

Den nasjonale osteelskerdagen i USA
2026-01-03
National Cheese Lovers Day feires i USA denne datoen hvert år og her er noen fun facts:

Det finnes ca. 5000 varianter av ost i verden
Det brukes ca. 10 liter melk til 1 kg ost
Den tyngste osten noen gang er laget var på 26.089 kg i Canada
Den aller mest populære osten i verden er cheddar
Verdens eldste ost ble funnet i Egypt i 2018. Den var 3200 år gammel
Det finnes en ost som spises på Sardinia, som inneholder levende maggot

Du finner både spennende og mer tradisjonelle oppskrifter med og på ost her.

Myanmars nasjonaldag
2026-01-04
Myanmar (tidl. Burma) feirer nasjonaldagen sin 4. januar etter at de ble selvstendige fra Storbritannia i 1948.
Myanmar har grense mot Bangladesh, India, Kina, Laos og Thailand. De har også en lang kystlinje mot Andamanhavet og Bengalbukta. Dette gjør at de har en spennende matkultur, preget av både nabolandene og havet. Du finner spennende oppskrifter fra Myanmar her.

Pølsedagen
2026-01-05
Pølsedagen markeres i Storbritannia 5. januar, hvert år. Pølser kan være så mangt, fra de mest stusselige og smakløse wienerpølser, til de mer kraftige, saftige og smakfulle. De kan både brukes i matretter og være selve maten, men masse spennende tilbehør. Pølser lages av malte, oppblandete kjøtt- og blodprodukter med forskjellige tilsetninger.
Om du også kunne tenke deg pølser i en eller annen form i dag, trenger du ikke å lage dem selv. Siden pølser passer både i brød eller lompe, på pizza og i omelett, er det bare å kjøre i vei og trenger du inspirasjon, finner du litt her.
Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

National Shortbread Day
2026-01-06
National Shortbread Day feires i USA i dag. Det er kanskje ikke så mye feiring, men shortbread har fått sin egen dag.
Mamma har en nydelig oppskrift på shortbread, som jeg gjerne vil dele og du finner den her.

Ortodoks jul
2026-01-07
Ortodoks jul feires i dag. Det ortodokse trossamfunnet, som er den tredje største grenen av kristendommen står sterkt i Hellas, Russland og flere andre østeuropeiske land.
Om du ikke har fått nok julefeiring enda, har du muligheten i dag og du finner juleoppskrifter her.

Cassouletdagen
2026-01-09
Cassouletdagen i USA markeres 9. januar hvert år. Cassoulet var opprinnelig en restegryte, men har etter hvert blitt ansett som en litt finere gryterett. Du finner mange gryteretter som kunne vært kalt cassoulet i bloggen, sjekk her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Dagen for tyske epler
2026-01-11
Dagen for tyske epler markeres 11. januar hvert år, for å hedre betydningen av eplet i tysk kultur og økonomi. Eplet er den mest populære frukten i Tyskland og dyrkes i mange forskjellige varianter.
Jeg vet ikke om vi får tak i tyske epler i butikken, men uansett er dette en fin dag å lage noe av epler. Du finner oppskrifter her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Marsipandagen feires i Sverige
2026-01-12
Marsipandagen feires i Sverige og det er en fin anledning til å lage sin egen marsipan. Du finner oppskrift HER.

Lohri
2026-01-13
Lohri er en populær festival som feirer vintersolverv, nord i India, hvert år. Feiringen består av bålbrenning, festmat, dansing og gaver.
Om du også har lyst til å feire lohri, finner du oppskrifter på deilig indisk mat her.

Den internasjonale Hot and Spicy Food Day
2026-01-16
Den internasjonale Hot and Spicy Food Day er i dag og er til ære for noen av de sterkeste matrettene i verden. Til ære for dagen finner du link til noen av chilirettene i bloggen her.

Suppebyttedagen
2026-01-17
Suppebyttedagen er tredje lørdag i januar hvert år og tanken bak denne dagen er at du kan lage din favorittsuppe, møte andre suppelagere og bytte suppe med hverandre. Denne dagen kommer selvfølgelig fra USA, men kanskje en god idé? Uansett finner du masse fristende suppeoppskrifter her.

Verdens snømanndag
2026-01-18
Verdens snømanndag er 18. januar hvert år. Jeg har ikke noen snømannoppskrift, men du kan finne en av favorittdrinkene mine, snowball her, og to til tre snøballer blir fort en snømann.

Cheese Lovers Day
2026-01-20
Cheese Lovers Day markeres i Storbritannia i dag. Favorittosten deres er, ikke overraskende, cheddar. Hver brite spiser i snitt 241,2 kg cheddar i året. Om du også har lyst til å markere denne osteelskedagen, finner du oppskrifter med ost her.

Prinsesse Ingrid Alexandras fødselsdag
2026-01-21
Prinsesse Ingrid Alexandras fødselsdag er i dag og hun har blitt en flott ung dame. Du kan feire litt du også, med en deilig prinsessekake, som du finner oppskrift på HER.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Vinens dag feires i Sverige
2026-01-22
Vinens dag feires i Sverige etter et initiativ fra det svenske vinakademiet (Svenska Vinakademien).
I Norge er vi også glade i vin og i 2021 solgte Vinmonopolet over 16 mill. liter vin, så vi burde vel også ha vår egen vindag. Uansett kan jeg slå et slag for å bruke vin i maten. Vinen gir en ekstra dimensjon til smaken i f.eks. sauser. Du finner spennende oppskrifter med rødvin HER og med hvitvin HER.
Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Paidagen
2026-01-23
Paidagen markeres i USA i dag. Pai kan varieres i nesten det uendelige og lages både som lunsjrett, til middag og som dessert.
Om du har lyst til å lage pai i dag, enten som lunsj, middag, kveldsrett eller som dessert, finner du oppskrifter på deilige paier her.

Peanøttsmørdagen
2026-01-24
De aller første som lagte peanøttsmør, var inkaene, men USA adopterte det og satte det i produksjon i 1895 og har siden det vært et av de mest populære påleggene deres. Jeg bruker nesten aldri peanøttsmør på brødskiva, men veldig ofte som ingrediens i matretter. USA feirer peanøttsmørdagen i dag og om du også vil feire litt, finner du flere middagsretter, kake- og dessertoppskrifter med peanøttsmør her.

Fisketacodagen
2026-01-25
Fisketacodagen markeres i USA i dag. Om du ikke har smakt fisketaco, kan det anbefales. Det er også en smart måte å få barn til å like fisk på også. Du finner oppskrift her.

Indias nasjonaldag
2026-01-26
I dag feirer India nasjonaldagen sin, til minne om at de ble republikk i 1950. De har to andre feiringer også, uavhengighetsdagen og fødselsdagen til Mahatma Gandhi. Nasjonaldagen feires med seremonielle parader.
Vi feirer med indisk mat i dag og de har virkelig en variert matkultur. Du kan finne mange spennende og velsmakende retter her.

Australias nasjonaldag
2026-01-26
Australia Day har blitt feiret som en nasjonal høytidsdag siden 1994. Dagen markerer datoen i 1788 da en britisk flåte ankom landet og startet koloniseringen av landet.
Medlemmer av urbefolkningen, som tilhører en kultur med røtter 60.000 år tilbake, ser dagen som en sorgens dag – fordi landet ble tatt fram dem, forfedre ble drept av britiske nykommere og eller døde av sykdommene de brakte med seg.
Dette gjør at nasjonaldagen heller splitter enn samler befolkningen.
Uansett, mattradisjonene i Australia er hentet fra flere verdenshjørner og varierer fra urmaten, til europeisk og asiatisk mat.
Australia og New Zealand er fortsatt i diskusjon om hvem av de to som oppfant pavlova, men de er enige om at det var en av dem.
Du finner mat fra Australia HER.

Sjokoladekakedagen
2026-01-27
Sjokoladekakedagen markeres i Australia i dag og sjokoladekake er noe de aller fleste synes er godt. Sjokoladekake kan være alt fra flotte, kunstverk til en enkel japansk variant med kun tre ingredienser. Kanskje du skal bake en i dag? Du finner oppskrifter her.

Spis rosenkåldagen
2026-01-31
Spis rosenkåldagen er en merkelig matdag fra Australia. Rosenkål er populært i Norge også og brukes veldig ofte til vilt. Har du også lyst på rosenkål i dag? Du finner inspirasjon her.

Naurus uavhengighetsdag
2026-01-31
Naurus uavhengighetsdag feires 31. januar hvert år, som en markering av uavhengigheten fra Australia i 1968. Dagen feires med flaggheising, en parade og taler.
Naurus mattradisjoner er preget av at de er en øynasjon og derfor spiser nauruanere store mengder sjømat. I tillegg bruker de mye kokos og pandanusfrukt. Kokosmelk brukes også mye i Nauru. En virkelig tradisjonsrik rett er kokosfisk, rå tunfisk, servert i kokosmelk med krydder.
Du finner oppskrifter fra Nauru her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

La Chandeleur (fête des chandelles)
2026-02-02
La Chandeleur (fête des chandelles) eller Candlemas (kyndelsmesse på norsk) feires i Frankrike 2. februar hvert år.
Dagen feires til minne om at Jesusbarnet ble presentert i tempelet i Jerusalem førti dager etter fødselen og festen for renselsen av den salige jomfru Maria . Det norske navnet kyndelsmesse kommer fra ordet kyndel, norrønt for «vokslys». Dagen ble avskaffet som helligdag i Norge i 1771.
I Frankrike spiser de crêpes eller pannekaker denne dagen og den kalles derfor le Jour de Crêpes (pannekakedagen).
Det er noen ganske merkelige ritualer i forbindelse med både måten pannekakene blir tilberedt og spist på denne dagen. Du skal holde en gullmynt i venstre hånd, mens du kaster pannekaken opp i luften med høyre hånd når den skal snus. Symbolikken rundt dette er knyttet til en fruktbarhetsrite fra slutten av det femte århundre. Den første pannekaken som lages, legges i et garderobeskap for å sikre en rikelig høsting senere på året. Når pannekakene endelig skal nytes, tennes alle stearinlysene i hjemmet.
Om du fikk lyst på pannekaker nå, finner du mange spennende oppskrifter fra fjern og nær, både middagsvarianter og til dessert HER.
Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Setsubun
2026-02-03
Setsubun er en japansk festival, som feires i dag, med bønnekasting. Bønnene kastes på samme måte som vi kaster ris i brylluper, men bønnene kastes inne i huset, for å rense det. Den tradisjonelle maten denne dagen er sushi rolls som heter ehomaki.
Jeg har aldri lagd ehomaki, men du finner mange andre japanske oppskrifter på japansk mat her.

Sri Lanka feirer sin nasjonaldag
2026-02-04
Sri Lanka har feiret sin nasjonaldag 4. februar siden 1948, da de ble selvstendige fra Storbritania. De feirer med fest i gatene og pynter både seg selv og elefantene. Vi har ikke elefanter, men vi kan jo feire litt med deilig mat fra Sri Lanka denne dagen. Du finner oppskrifter her.
Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.
